 Rut 4  Ma Boaz gara nọnụ ụzọ ámá wee nọdụ ala nebe ahụ. Ma, lee! onye ahụ ga-agbara nwaanyị ahụ, bụ onye Boaz kwuru banyere ya, na-agafe. O wee sị: Nwoke m, bịa nọdụ ala nebe a. O wee bịa nọdụ ala.E mesịa, ọ kpọtara ndị okenye iri nke obodo ahụ wee sị: Nọdụnụ ala nebe a. Ha wee nọdụ ala.O wee sị onye ga-agbara nwaanyị ahụ: Neomi, bụ onye si nala Moab lọta, ga-ere ibé ala nwanne anyị nwoke Elimelek.Mụ onwe m chere na m kwesịrị ịgwa gị ya, sị, Zụrụ ya nihu ndị bi nobodo a na ndị okenye ndị m. Ọ bụrụ na ị ga-agbara ya, gbara ya; ma ọ bụrụ na ị chọghị ịgbara ya, gwa m, ka m mara, nihi na ọ dịghị onye ọzọ ga-agbara ya ma e wezụga gị, ọ bụkwa m na-esote gị. O wee sị: Ọ bụ m ga-agbara ya.Boaz wee sị: Ụbọchị ị zụrụ Neomi ala ahụ, ọ bụkwa Rut nwaanyị Moab, bụ nwunye nwoke ahụ nwụrụ anwụ, ka ị ga-azụ ya ka i mee ka aha nwoke ahụ nwụrụ anwụ dịgide nihe nketa ya.Onye ahụ ga-agbara nwaanyị ahụ wee sị: Agaghị m enwe ike ịgbara ya, ka m ghara ibibi ihe nketa m. Were ikike m nwere ịgbara ya gbara ya, nihi na agaghị m enwe ike ịgbara ya.Nke a bụ omenala ndị oge ochie nIzrel banyere ikike ịgbara ihe na ịgbanwere ihe, iji mee ka ụdị ihe ọ bụla guzosie ike: Nwoke na-eyipụ akpụkpọ ụkwụ ya nye nwoke ibe ya, nke a bụkwa ihe àmà nIzrel.Ya mere, mgbe onye ahụ ga-agbara nwaanyị ahụ sịrị Boaz: Zụrụ ya, o yipụrụ akpụkpọ ụkwụ ya.Boaz wee gwa ndị okenye na mmadụ niile, sị: Unu bụ ndị akaebe taa na mụ azụwo Neomi ihe niile bụ nke Elimelek nakwa ihe niile bụ nke Kiliọn na Malọn.Ana m azụrụkwa Rut nwaanyị Moab, bụ nwunye Malọn, ka ọ bụrụ nwunye m iji mee ka aha nwoke ahụ nwụrụ anwụ dịgide nihe nketa ya, ka a gharakwa iwepụ aha nwoke ahụ nwụrụ anwụ netiti ụmụnne ya nakwa nọnụ ụzọ ámá obodo ya. Unu bụ ndị akaebe taa.Ndị niile nọ nọnụ ụzọ ámá na ndị okenye wee sị: Anyị bụ ndị akaebe! Ka Jehova mee ka nwunye gị nke na-abata nụlọ gị dịrị ka Rechel na Lia, bụ ndị wuru ụlọ Izrel; gosipụtakwa àgwà ọma gị nEfrata ma mee ka aha gị dee ude na Betlehem.Ka ụlọ gị dịkwa ka ụlọ Pirez, onye Tema mụụrụ Juda, site nụmụ Jehova ga-enye gị bụ ndị nwaanyị a ga-amụ.Boaz wee kpọrọ Rut, o wee bụrụ nwunye ya, ya na ya wee nwee mmekọahụ. Jehova wee mee ka ọ tụrụ ime, o wee mụọ nwa nwoke.Ndị inyom wee na-asị Neomi: Ka Jehova, bụ onye na-ekweghị ka ị ghara inwe onye ga-agbara gị taa, bụrụ onye a gọziri agọzi; ka e wee kpọsaa aha ya nIzrel.Ọ ghọwokwa onye na-eweghachi mkpụrụ obi gị na onye ga-elekọta gị nagadi, nihi na nwunye nwa gị nke hụrụ gị nanya, bụ onye ka ụmụ ndị ikom asaa mma, amụwo ya.Neomi wee kuru nwa ahụ kukwasị nobi ya, o wee ghọọ onye na-elekọta ya.Ndị inyom bụ ndị agbata obi ya wee gụọ ya aha, na-asị: A mụworo Neomi nwa nwoke. Ha wee malite ịkpọ ya Obed. Ọ bụ ya bụ nna Jesi, nna Devid.Ndị a bụ ndị si nusoro ọmụmụ Pirez: Pirez mụrụ Hezrọn;Hezrọn amụọ Ram; Ram amụọ Aminadab;Aminadab amụọ Nashọn; Nashọn amụọ Salmọn;Salmọn amụọ Boaz; Boaz amụọ Obed;Obed amụọ Jesi; Jesi amụọ Devid. 